महिला आयोग ने सुने 27 मामले,9 का निराकरण
महिला आयोग की बेंच में एक पीड़िता गरिमा शर्मा ने गुहार लगाई कि पति ने उसे कैंसर पहाड़ी पर ले जाकर मारने की नीयत से धक्का दे दिया। जिसमें उसे काफी चोट आईं पर पुलिस ने पति के खिलाफ सामान्य धाराएं ही लगाई हैं। आयोग ने आरोपी पति को तलब किया। महिला आयोग की अध्यक्ष लता वानखेड़े, सदस्य संध्या सुमन राय और सदस्य प्रमिला वाजपेयी ने सोमवार को सर्किट हाउस में 27 मामलों पर सुनवाई की। इनमें से 9 मामलों का निराकरण किया गया। महिला आयोग की यह बेंच 2 साल बाद बैठी है।
गरिमा शर्मा ने आयोग में गुहार लगाते हुए कहा, अप्रैल 2016 में उसके पति अरविंद शर्मा ने उसे चलती बाइक से कैंसर पहाड़ी से नीचे धक्का दे दिया था। आरोपी के खिलाफ पुलिस ने जान से मारने का मामला दर्ज नहीं किया। आयोग ने आरोपी पति को सुनवाई में उपस्थिति के लिए तलब किया है।
महिला की गुहार, 1 करोड़ की अनैतिक मांग की जाती है
चंद्रा भागचंदानी ने महिला अायोग को पत्र लिखा कि सत्यप्रकाश बत्रा व अन्य उनसे अनैतिक रूप से एक करोड़ रुपए की मांग करते हैं। साथ ही उन्हें धमकी दी जाती है। वहीं सत्यप्रकाश बत्रा की ओर से आयोग में कहा गया कि उन्होंने कोई पैसे की मांग नहीं की।
hin_Deva hin_Deva hin_Deva hin_Deva hin_Deva